Ouant mes sires yuain entent le hui & la noise ki estoit sor ses com-
paignons si regarde cele part [fol. 173, col. a] & uoit quil sont a moult
grant meschief si len poise moult . si dist a mon signor Gauaine . Auoi biaus
cousins nous demorons trop longement car ia sen uont li nostre . En non dieu
fait saigremor iamais ne soit cheualier qui a cest besoing ne lor aidera . lou ne s
prise . j . bouton fait girflet parole sans oeure . Ore ert ueus qui miex le
fera . & mesire Gauaine rist quant il lentent & lor dist sieues moi car iou
men uois . Atant hurtent les [W487*] cheuaus des esperons & sen uont ausi
bruiant comme espreuier qui veut prendre proie quant il a iune . & quant il
uienent al tournoiement si se fierent entreus les glaiues eslongies si portent a 1°
terre les . iiij . premiers quil encontrent . lors commenchent a faire darmes
li . iiij . compaignon tant que la cache est arrestee . si furent en poi deure
reconnu de tels qui onques mais ne les auoient ueu . Et quant li cheualier
la roine voent monsignor Gauaine si se traient entor li & autresi font li cheua-
lier au roy loth qui moult estoient boin cheualier & seur . & saigremor 15
le commenche si bien a faire que cil qui estoient as fenestres del palais le
monstrerent al doi & disoient ce est mesires saigremors certes il ne porte
mie en soi la traison . car sil est biaus cheualiers de cors & de menbres
encore est il mieudres cheuaUers . & bien se porra uanter cele qui laura que
ele aura . j . des millors cheualiers de la cort . ne cele ne seroit mie courtoise 30
ne sage qui a tel cheualier refuseroit samor.
